**Molėtų rajono savivaldybės taryba**

**SPRENDIMAS**

**Dėl VIEŠOSIOS ĮSTAIGOS MOLĖTŲ r. pirminės sveikatos priežiūros centro 2016 M. FINANSINIŲ ATASKAITŲ RINKINIO PATVIRTINIMO, PRITARIMO 2016 M.VADOVO ATASKAITAI IR 2017 M. VEIKLOS UŽDUOČIŲ PATVIRTINIMO**

2017 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 3 dalies 5 punktu ir 4 dalimi, Lietuvos Respublikos viešųjų įstaigų įstatymo 10 straipsnio 1 dalies 6 punktu ir Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo, patvirtinto Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, 9 ir 10 punktais, Molėtų rajono savivaldybės tarybos veikos reglamento, patvirtinto 2015 m. rugsėjo 24 d. sprendimu Nr. B1-215 „Dėl Molėtų rajono savivaldybės tarybos veiklos reglamento patvirtinimo“ (Molėtų rajono savivaldybės tarybos 2015 m. gruodžio 17 d. sprendimo Nr. B1-256 redakcija), 210 punktu bei apsvarsčiusi viešosios įstaigos Molėtų r. pirminės sveikatos priežiūros centro 2016 metų vadovo ataskaitą bei atsižvelgdama į viešosios įstaigos Molėtų r. pirminės sveikatos priežiūros centro 2017-02-17 raštą Nr. S-103 „Dėl dokumentų pateikimo“,

Molėtų rajono savivaldybės taryba n u s p r e n d ž i a:

1. Patvirtinti viešosios įstaigos Molėtų r. pirminės sveikatos priežiūros centro 2016 m. finansinių ataskaitų rinkinį (pridedama).
2. Pritarti viešosios įstaigos Molėtų r. pirminės sveikatos priežiūros centro 2016 metų vadovo ataskaitai (pridedama).
3. Patvirtinti viešosios įstaigos Molėtų r. pirminės sveikatos priežiūros centro 2017 m. veiklos užduotis (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

 PATVIRTINTA

 Molėtų rajono savivaldybės tarybos 2017 m. d. sprendimu Nr.

**VIEŠOSIOS ĮSTAIGOS MOLĖTŲ R. PIRMINĖS SVEIKATOS PRIEŽIŪROS CENTRO 2017 M. VEIKLOS UŽDUOTYS**

|  |  |  |
| --- | --- | --- |
| Eil. Nr. | Vertinimo rodikliai | Vertinimo kriterijai |
| 1. | **Kiekybiniai vertinimo rodikliai** |
| 1.1. | Finansinis įstaigos veiklos rezultatas, Eur. | Teigiamas |
| 1.2. | Įstaigos išlaidų darbo užmokesčiui dalis  | Ne daugiau 83 % |
| 1.3. | Įstaigos sąnaudų valdymo išlaidoms dalis | Ne daugiau 2 % |
| 1.4. | Papildomų finansavimo šaltinių pritraukimas  | Ne mažiau 2 % nuo visų pajamų  |
| 2. | **Kokybiniai vertinimo rodikliai** |
| 2.1. | 2.1. Pacientų pasitenkinimo įstaigos teikiamomis paslaugomis lygis bei pacientų skundų tendencijos | Atlikti vieną pacientų pasitenkinimo teikiamomis paslaugomis apklausą, pasiekti, kad 82 % apklaustųjų, teikiamas paslaugas vertintų teigiamai.Pasitvirtinusių skundų (visiškai/ iš dalies) siektų nedaugiau kaip 2 skundai t.y. - 0,02 % 1000- čiui prisirašiusiųjų.Teritorinės ligonių kasos nustatytų atvejų dėl neteisėtai apmokestintų paslaugų – 0. |
| 2.2. | Kokybės vadybos sistemos diegimo ir vystymo laipsnis | Atnaujinti ir patvirtinti Kokybės vadovą.Paruošti ir patvirtinti Slaugos proceso valdymo aprašą.Atlikti 9 vidaus kokybės audito patikrinimus.Mažinti pacientų laukimo eiles – ne daugiau 3 dienų.  |
| 2.3. | Darbuotojų kaitos įstaigoje rodiklis | Ne didesnė kaip 7 % nuo visų darbuotojų (neįskaitant dirbančiųjų pagal terminuotas darbo sutartis). |
| 2.4. | Prioritetinių paslaugų teikimo dinamika | Didinti skatinamųjų paslaugų finansuojamų iš Privalomojo sveikatos draudimo fondo biudžeto apimtį ir suteikti šių paslaugų 3 % daugiau nei 2016 m.Gerinti vaikų profilaktinių skiepijimų (pagal patvirtintą Lietuvos Respublikos vaikų profilaktinių skiepijimų kalendorių) vykdymą ir šių paslaugų suteikti 1 proc. daugiau nei 2016 m.Slaugos paslaugų namuose suteikti 10% daugiau nei 2016 m.. |
| 2.5. | Informacinių technologijų diegimas ir vystymo lygis (pacientų registracijos elektroninė sistema, įstaigos interneto svetainė, darbuotojų darbo krūvio apskaita ir kita) | Elektroninės sveikatos informacinės sistemos (ESIS) vystymas ir eksploatacija.Elektroninio mirties liudijimo rašymas.Įstaigos informacinės sistemos programų atnaujinimas ir palaikymas.Įstaigos internetinės svetainės www.moletupspc.lt palaikymas ir atnaujinimas.Apskaitos programos palaikymas ir atnaujinimas.Atsiradus poreikiui didinti ir atnaujinti kompiuterizuotas darbo vietas su atitinkama kompiuterine įranga. |
| 2.6. | Įstaigoje taikomų kovos su korupcija priemonių vykdymas | Aktyviai prisidėti prie antikorupcinio visuomenės švietimo (informacijos skelbimas įstaigos internetiniame puslapyje, įstaigos informacinėse lentose).Darbuotojams organizuoti mokymus korupcijos prevencijos klausimais – ne mažiau 1 mokymas per metus. |
| 2.7. | Dalyvavimo įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų (gimdos kaklelio vėžio, krūties vėžio, storosios žarnos vėžio, priešinės liaukos vėžio, širdies kraujagyslių ligų ir vaikų krūminių dantų ėduonies) prevencijos priemonių, atrankinės patikros, ankstyvosios diagnostikos programas mastas | Vykdant prevencines programas įstaigoje, viršyti šalies vidurkį, buvusį prieš vertinamuosius metus. |